**Tăcerea**

*Naty Ela*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Când în afara timpului se scurge raţiunea,

Simţirea din abisuri prea tare se aude!

Dar vorbele-s prea multe şi tac…

Pe aripi seci de îngeri.

Tăcerea îmi şopteşte nonsensuri în secunde,

Iar serafimii-ngână cântări în note surde,

Când ziua se absoarbe

În razele-i pierdute ce tac…

Prin forfote de-atingeri.

Contrastele vorbesc, tăcerea vrea să cânte

În gamele de sensuri neştiute,

Ce sufletul doar ştie să le-asculte,

Iar gândirea, ascunsă-i în idei ce tac:

Convingerile-s surde.